De qui es tracta Mary Nash?
Mary Josephine Nash Baldwin, coneguda per Mary Nash (Limerick, 1947), és una historiadora irlandesa, resident a Catalunya des de 1968. Formada a les universitats de Cork, Torí i Barcelona, el 1967 es llicencià a la Universitat Nacional d'Irlanda, i el 1975 obtingué la llicenciatura en filosofia i lletres a la Universitat de Barcelona, on es doctorà tres anys més tard en l'especialitat d'història moderna amb la tesi La dona en les organitzacions polítiques d'esquerres a Espanya, 1931-1939. Ha sigut catedràtica d'història contemporània en aquesta mateixa universitat des de 1991 fins 2017 i actualment n'és catedràtica emèrita. S'ha especialitzat en història de les dones.
Ha sigut directora del Grup de Recerca Consolidat de Multiculturalisme i Gènere de la Universitat de Barcelona. El 1982 fundà el Centre d'Investigació Històrica de la Dona de la Universitat de Barcelona i el 1991, l'Associació Espanyola d'Investigació de la Història de les Dones (AEIHM), de la que també en va ser presidenta (1991-1997).
Principal introductora dels estudis sobre dones i gènere a la universitat espanyola, el 1990 va ser membre de la primera junta de la International Federation for Research in Women's History. (IFRWH)
És una de les directores de la revista Arenal. Revista de Historia de las Mujeres, que va fundar el 1994 i participa activament al consell de redacció de la revista Historia Social. Ha col·laborat amb la UNESCO i ha estat presidenta de l'Asociación Española de Investigación de Historia de las Mujeres (1991-1997).
Ha obtingut el premi Emilia Pardo Bazán pel treball Presència i protagonisme. Aspectes de la història de les dones (1984) i la Generalitat de Catalunya li concedí la Creu de Sant Jordi (1995). Ha aconseguit també la Medalla al treball President Macià (2008) i la Medalla Narcís Monturiol (2018). Ha sigut investida doctora honoris causa el 2010 per la Universitat de Granada i el 2018 per la Universitat Rovira i Virgili
El 2017 va fer donació del seu arxiu personal a la Universitat de Barcelona.
És una historiadora irlandesa.